
A kedvezményezett neve: ZALAKAROS VÁROS ÖNKORMÁNYZATA
Projekt címe: Lokális energiamenedzsment rendszer kialakítása Zalakaroson
A projekt azonosító száma: DIMOP_PLUSZ-2.1.1-24-2025-00066
Támogatás összege (Ft): 191.161.094.- Ft
A támogatás mértéke 100 %
Projekt megvalósítás kezdő időpontja: 2026. 06.19.
Projekt befejezésének tervezett időpontja: 2027.06.30.

Projekt szakmai tartalma
A projekt célja: energiamenedzsment rendszerek fejlesztése és bevezetése Zalakaroson, melynek eredményeként hatékonyabbá és gördülékenyebbé válik a Város energiagazdálkodása, továbbá számos energiahatékonysági és energiamegtakarítási potenciál kerül feltárásra és kiaknázásra.
A projekt szakmai-műszaki tartalma: E pályázat lehetőséget biztosít a helyi önkormányzatnak, hogy korszerű energia menedzsment rendszert fejlesszen 13 épületének bevonásával, amely nemcsak a költségek csökkentését, hanem a környezeti terhelés mérséklését is elősegíti, továbbá csökkenti az önkormányzat energiafüggőségét. A program összhangot teremt az EU és Magyarország hosszú távú klímacéljai között és az energiafüggetlenség megteremtéséhez vezet. 
A projekt keretein belül Zalakaros Város Önkormányzata 13 saját tulajdonú megvalósítási helyszínen, 130 db mérőpont adatait vizsgálja majd és optimalizálja az energetikai nyomonkövethetőséget. Szakmailag és műszakilag megalapozott, szakvéleménnyel igazolt új, lokális energiamenedzsment rendszert alakít ki és látja el eszközökkel, amelyek így folyamatos adatszolgáltatással járulnak hozzá az energiahatékonysági és energiafelhasználás optimalizációs célok eléréséhez. A mérések kiépítésével és a beavatkozási lehetőségek kivitelezésével jelentős mértékben csökkenthetőek az önkormányzat fenntartási költségei.
A projekt emellett hozzájárul a környezettudatos és energiatudatos személetformáláshoz is, amelynek keretében szemléletformáló tananyag kerül kidolgozásra és terjesztésre az intézmények és a lakosság körében egyaránt, valamint fenntarthatósággal kapcsolatos képzésekre is sor kerül.
Projekt megvalósításban résztvevő konzorciumi partnerek:
· Zalakarosi Turisztikai Nonprofit Kft.
· KAROS-PARK Városgazdálkodási Kft.

A projekt összefoglalója elérhető Zalakaros Város Önkormányzatának honlapján és közösségi oldalán: https://zalakaros.hu/onkormanyzat/projektjeink/ 
https://www.facebook.com/profile.php?id=100064861983977&locale=hu_HU https://www.facebook.com/profile.php?id=61593107949253&locale=hu_HU 
További információ kérhető: 
Zalakaros Város Önkormányzata
Czirákiné Pakulár Judit polgármester
hivatal@zalakaros.hu

